Vita:Hátvéd

message: :Kivágtam egy hibás szöveget:
"A posztot korábban azonosították a centerhalffal. A 20. század elején, amikor sok csapat alkalmazta a 2-3-5-ös formációt, a két játékost hátul szélső hátvédnek hívták, és az előttük lévő három játékosból álló sort félpályás hátvédeknek nevezték. A felállás kialakulásával a középső játékos ebben a trióban, a centerhalf jobban védekező posztra került a pályán, amivel együtt vitte az elnevezést is."
replies: text: Legfeljebb a mai gyerekek azonosítják a középfedezet (németesen középhalf) posztját a középhátvéddel.

text: A középfedezet a 2 hátvéd + 3 fedezet + 5 csatár, azaz az eredeti, második világháború előtti felállás egyik posztja volt, amikor a posztokat így hívták: jobbhátvéd - középhátvéd - balhátvéd - jobbfedezet - középfedezet - balfedezet - jobbszélső - jobbbösszekötő - középcsatár - balösszekötő - balszélső. Ezután következett a középfedezet visszavonása a hátvédsorba, ezért kapta a középhátvéd nevet. A középhátvédet csak az öreg szurkolók hívták még egy darabig "középhalfnak", nyilvánvalóan ugyanolyan pontatlanul, mintha én most a "jobbösszekötő" posztelnevezést használnám.

text: A cikkből nem derül ki, hogy a középhátvéd ma már ritkán használt kifejezés, mert a taktika alapján valóban különálló söprögető a neve. Viszont a 4-2-4 játékrendben a négy hátvéd két csoportja a szélsőhátvéd és a belsőhátvéd.

text: Nem értem, mitől "külön típus" a felfutó szélsőhátvéd? A "felfutás" taktikai feladat, attól még az illető hátvéd. A középpályást sem hívjuk "hátrafutó középpályásnak" csak azért, mert időnként a hátvédekkel együtt védekezik.--Linkoman vita 2008. július 12., 00:10 (CEST)
Na-na. A söprögető és a középhátvéd szerepe azért nem ugyanaz. A mai modern labdarúgásban a középhátvéd, illetve a belső védő fogalma összemosódott, mindkettő helyes kifejezés. A söprögető mindig a védelmi vonal mögött helyezkedik, előtte a bekk (beállós, vagy beálló középpályás), jobbra-balra a két szélsőhátvéd (pl. a 3-4-3-as formáció). A söprögető nem lát el emberfogási feladatokat, mint a belső védők, vagy a bekkek, illetve a védelem tengelye, a belső védőkre ugyanez nem mondható el egyértelműen. Egy 5-3-2-es felállásban például 3 belső védő játszhat.
A szélső középpályás és a szélsővédők(LB, RB) között, a képzeletbeli középpálya felére helyezik a WB-ek, azaz a Wing Backeket (RWB, LWB). Először szárnyhátvédként volt írva, azt javíttattam ki felfutó szélsőhátvédre, bár ma már inkább védekező középpályásnak hívnám (a hivatalos magyar nevét mai napig nem tudom). - CFC vita 2008. július 12., 00:35 (CEST)

text: Nagyra értékelem, ha elolvassák a hozászólásomat, és még jobban, ha figyelemsen teszik ezt.

text: Egyszerűen annyit állítottam, hogy a középhátvéd poszton játszó játékost ma főleg liberónak minősítik. Viszont középhátvéd 1 van, nem 2!

text: A hozzászólásod alapján még erősebb a meggyőződésem, hogy ma sokkal nagyobb zavar van a posztok elnevezésénél, mint valaha.

text: Normálisan minden poszot csak 1 játékos tölthet be. Ha több játékos posztjait azonos névvel illetjük, akkor ez a név gyűjtőfogalom (védő, középpályás, támadó), vagyis nem egyediesítettük.

text: Lehet, hogy valakinek szórakozást jelent az, hogy takitkai alapon nevezze el a posztokat, ebből lesz azután a "azt javíttattam ki felfutó szélsőhátvédre, bár ma már inkább védekező középpályásnak hívnám"-típusú állítás.

text: Tetszik vagy nem tetszik, a posztok elnevezéseit a kezdő 11 felállása alapján szokták megadni. Ez így helyes. Nehezen lenne követhető egyébként, hogy ki melyik poszton játszik. Ha valaki középpályásként kezd, akkor később is az marad, legfeljebb hozzáteheted, hogy védekező.

text: Érdemes lenne néhány cikket írni az egyes posztok elnevezéseiről ill. ezek történetéről, és ott részletesen ki lehetne fejteni ezeket a kérdéseet. Üdv.--Linkoman vita 2008. július 12., 00:45 (CEST)
replies: text: : Igen, azon lennék, de sajna a sok félcikk elviszi minden időmet. Ott minden bizonnyal jobban ki tudnám fejteni a mondandómat, és talán értelmesebbre is sikerülne. Egyébként határozottan ki merem jelenteni, hogy a söprögető poszt kiment a divatból, max. itt Megye II-ben látni ilyet, én tétmeccsen Baresi és Limperger óta nem láttam. 4-4-2-ben pedig a két belső védőt egyformán ugyanúgy hívják, nem tesznek elnevezésbeli különbséget. Az más kérdés, hogy Juhászt nem kezelhetjük egy lapon a másik belső védővel a magyar válogatottban :) - CFC vita 2008. július 12., 00:58 (CEST)

text: Köszi a választ. Ha X és Y egyaránt csak "középhátvéd", akkor az általam vázolt eredeti helyzetből fogalmi visszalépés következett be.

text: Bár az is lehet, hogy "hivatalosan" más a helyzet, mint amit a sportsajtóban hasznnálnak.--Lexi vita 2008. július 12., 01:09 (CEST)

text: Nem hiszem, hogy rosszul írtad volna, 5-3-2-es felállásban – ami divatos ma is – tuti, hogy 1 vérbeli középhátvéd van csak (ami talán söprögető is lehetne), mellette/előtte 2 belső védővel, vagy emberfogóval. Magyarán a belső védő és a középhátvéd tényleg szétválasztható. Én is némi fogalomzavarral küzdök. - CFC vita 2008. július 12., 01:12 (CEST)
Linkomann, köszi a hozzászólásokat. Nem értem, hogy már megint mi is a gond? Attól, hogy te nem hallottál a felfutó szélsőhátvédről, az nem azt jelenti, hogy nem is létezik. Mint ahogy azt CFC is mondta, őket rövidíti az angol RWB-nek, illetve LWB-nek attól függően, hogy a bal vagy a jobb oldalon játszanak. Ha figyelmesen elolvastad volna a szöveget, és megnéztél volna egy-két nemzetközi mérkőzést, akkor láttad volna, hogy ég és föld a különbség szélső hátvéd és szélső hátvéd között. Ott van például Philipp Lahm és Sergio Ramos, akik rendre az ellenfél tizenhatosánál segítik a támadást a beadásaikkal. Ellenben mikor láttad te Paolo Maldinit és Emmanuel Ebouét, hogy átlépte volna a félpályát, és a támadások során a szélsők helyett végezték volna  a beadásokat? És miért ne lehetne két beslő védő (nem söprögető)? Mondjuk biztos én tudom rosszul a dolgokat, aki hétvégenként  a bajnoki fordulókban megéli ezeket a dolgokat. Igaz, hogy a söprögetős módszer "kiment a divatból" (amatőr szinten azért még sok helyen jellemző), mivel a mai fociban nem emberfogás van, hanem területvédekezés és lesre állítás (ami nem menne söprögetővel, mivel akkor ő mindig beragadna, és nem lenne leshelyzet). A posztokról meg nyugodtan írd meg te a cikkeket, nekünk nincs időnk se rá, meg mindig akad valaki, aki kritizálja a munkánkat. – Warmuz ¤ vita 2008. július 12., 14:24 (CEST)
thread_title: A centerhalf soha nem volt középhátvéd!

message: Jó lenne az egyes pozíciókat szemléltetni egy sematikus rajzon, hogy kb. ki hol helyezkedik el és nagyjából milyen területen mozog. Állítólag a területek is többfélék lehetnek, de ez már hab lenne a tortán... misibacsi*üzenet 2009. június 26., 20:32 (CEST)
thread_title:  képigény